IPL-এর আগেই খারাপ খবর CSK-তে! কী হল দেখুন?

ওয়েব ডেস্ক : আইপিএলে (IPL) অনেক দাম পেয়েছিলেন প্রশান্ত বীর (Prashant Veer)! ১৪.২০ কোটি টাকায় তাঁকে কিনেছিল চেন্নাই সুপার কিংস (CSK)। আনক্যাপড ক্রিকেটার হিসেবে বিপুল টাকা পেয়েছেন তিনি। কিন্তু আইপিএল মরশুমের আগে বড়সড় চোট পেলেন তিনি। প্রশান্ত কাঁধে চোট পেয়েছেন বলেই খবর।

জানা গিয়েছে, রঞ্জি ট্রফিতে (Ranji Trophy) উত্তরপ্রদেশের হয়ে ঝাড়খণ্ডে খেলতে নেমেছিলেন প্রশান্ত। কিন্তু খেলার সময় কাঁধে গুরুতর চোট পান। ফলে তিনি আইপিএল খেলতে পারবেন কি না, তা নিয়ে প্রশ্ন উঠতে শুরু করেছে। জানা যাচ্ছে, ম্যাচের প্রথম দিনেই এই চোট পান তিনি।

আরও খবর : বিশ্বকাপ বয়কটের কারণে আর্থিক ক্ষতির মুখে বাংলাদেশের ক্রিকেটাররা!

ম্যাচের সময় ফিল্ডিং করছিল উত্তরপ্রদেশ। ম্যাচ যখন ৩০ ওভারে, তখন শট খেলেন ঝাড়খণ্ডের ব্যাটার শিখর মোহন। তা আটকাতে ড্রাইভ দিয়েছিলেন প্রশান্ত বীর। তবে বল তিনি আটকালেও, কাঁধে গুরুতর চোট পান। তার পরে সঙ্গে সঙ্গে মাঠে প্রবেশ করেন ফিজিওরা। প্রশান্তের ঘারে স্প্রে করা হলেও, ব্যাথা কমেনি। এর পর তাঁকে নিয়ে যাওয়া হয় হাসপাতালে। স্ক্যান করে দেখা যায়, কাঁধে গ্রেড ২ চোট পেয়েছেন তিনি। ফলে আপাতত তাঁকে তিন সপ্তাহ মাঠের বাইরে থাকতে হবে।

প্রসঙ্গত, আইপিএল (IPL) শুরু হতে বাকি আর মাত্র দু’মাস। ফলে তিন সপ্তাহ পর চোট সারিয়ে ফেরার পর রিহ্যাবে যেতে হবে তাঁকে। সেখান থেকে সবুজ সঙ্কেত পেলেই মাঠে নামতে পারবেন প্রশান্ত। তবে মনে করা হচ্ছে, আইপিএল-এর আগে ফিট হতে পারবেন না তিনি। তবে তিনি আইপিএল খেলতে পারবেন? তা নিয়ে প্রশ্ন উঠে গিয়েছে।