ইশানের দাপুটে ব্যাটিং! ২৮ বল বাকি থাকতেই ম্যাচ জিতল ভারত

ওয়েব ডেস্ক : নিউজিল্যান্ডের (Newzeland) বিরুদ্ধে দ্বিতীয় টি২০ ম্যাচে দাপুটে জয় ভারতের (India)। ৭ উইকেট বাকি থাকতেই কিউয়িয়েদের দেওয়া ২০৯ রানের টার্গেটে অনায়াসে পৌঁছে গেলেন সূর্যকুমার যাদবরা (Suryakumar Yadav)। ফলে পাঁচ ম্যাচের টি২০ সিরিজে ২-০ ব্যধানে এগিয়ে গেল ভারত।

এদিন টসে জিতে বোলিংয়ের সিদ্ধান্ত নিয়েছিলেন ভারত অধিনায়ক সূর্যকুমার যাদব (Suryakumar Yadav)। ব্যাটিংয়ে নেমে ২০ ওভার শেষে ২০৮ করে ফেলেছিলেন ড্যারিল মিচেলরা। ফলে মনে হচ্ছিল এই ম্যাচ জেতা ভারতের কাছে বেশ কঠিন হতে চলেছে। অন্যদিকে দ্বিতীয় ইনিংসে ব্যাটিংয়ে নেমে দ্রুত আউট হন অভিষেক শর্মা (০) ও সঞ্জু স্যামসন (৬)। এদিন সঞ্জু স্যামসন ফের একবার ব্যর্থ হলেন। তার পরেই মনে হচ্ছিল হয়তো এই ম্যাচ হাত থেকে বেরিয়ে গিয়েছে ভারতের হাত থেকে।

কিন্তু এর পর ব্যাটিংয়ে নেমে পরিস্থিতি বদলে দেন ইশান কিষাণ (Ishan Kishan)। প্রায় দু’বছর পর ভারতীয় দলের জার্সি গায়ে তুলেছেন তিনি। নাগপুরে দ্রুত আউট হয়ে গিয়েছিলেন কিষাণ। কিন্তু রায়পুর দাপট দেখল এই তারকা ব্যাটারের। মাত্র ৩২ বলে ৭৬ রানের দাপুটে ইনিংস খেললেন তিনি। মেরেছেন ৪টি ছয় ও ১১টি চার। এদিকে তাঁর সঙ্গ দেন অধিনায়ক সূর্য কুমার যাদবও। তিনি ৩৭ বলে ৮২ রানে অসাধারণ ইনিংস খেলেন। মারেন ৪টি ছয় ও ৯টি চার। এই জুটি ৪৮ বলে ১২২ রানের পার্টনারশিপ গড়েন। যা জয়ের পথকে অনেজ সহজ করে দেয়। অন্যদিকে ১৮ বলে ৩৬ রানের ইনিংস খেলেন শিবম দুবেও। যার ফলে ১৫.২ বলেই ২০৯ রানের বিশাল লক্ষ্যে পৌঁছে এই ম্যাচ সহজেই জিতে নিল ভারত।

আরও খবর : রায়পুরে ভারতকে বড় টার্গেট নিউজিল্যান্ডের!

কিন্তু এই ম্যাচের বেশি কৃতিত্ব দিতেই হবে ইশানকে (Ishan Kishan)। কারণ যেখানে ভারতের প্রথমেই দুই উইকেট দ্রুত পড়ে গিয়েছিল, সেখানে নিজেকে আটকে রাখেননি তিনি। কথায় আছে “অ্যাটাক ইজ দ্য বেস্ট ডিফেন্স”। ঠিক তেমনই ব্যাটিংয়ে নেমে পাল্টা আক্রমণ শুরু করেন ভারতের এই তারকা ব্যাটার। এক সময় বিসিসিআইয়ের কেন্দ্রীয় চুক্তি থেকে বাদ পড়া থেকে জাতীয় দলের লড়াই থেকে ছিটকে গিয়ে আবার ঈশানের এই কামব্যাকের লড়াই সত্যিই দেখার মতো ছিল।

আর ভারতীয় ব্যাটারদের দুর্দান্ত ব্যাটিংয়ের কারণে ২৮ বল বাকি থাকতেই এই ম্যাচ জিতে নেয় টিম ইন্ডিয়া। ফলে পাঁচ ম্যাচের সিরিজে পর পর দুটি ম্যাচ জিতে অনেকটা এগিয়ে গেল ভারত। অন্যদিকে এর পরের ম্যাচ রয়েছে রবিবার ,২৫ ডিসেম্বর। তা হবে গুয়াহাটিতে। আর সেই ম্যাচ জিতলেই সিরিজ পকেটে পুড়ে নেবে টিম ইন্ডিয়া।